
Утвърдил:

Председател на КН и Ръководител на 
УО на програмите по ФВС и ИУГВП 2021-2027 г., съгл. заповед № 8121з-1356/06.11.2025 г.



ПРОТОКОЛ

от 

писмена процедура за неприсъствено вземане на решения на Комитета за наблюдение 
на програмите по фонд „Вътрешна сигурност“ и Инструмента за финансова подкрепа за управлението на границите и визовата политика 2021-2027 г., проведена в периода 08.01.2026 г. – 21.01.2026 г.


[bookmark: _GoBack]На основание чл. 20, ал. 1 от Постановление № 302 от 29 септември 2022 г. за създаване на Комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021-2027 г., както и чл. 14 от Вътрешните правила за работа на Комитет за наблюдение (КН) на програмите на Република България по фонд Вътрешна сигурност“ (ФВС) и Инструмента за финансова подкрепа за управлението на границите и визовата политика (ИУГВП) 2021-2027 г. на 07.01.2026 г. Управляващият орган на програмите по ФВС и ИУГВП инициира процедура за неприсъствено вземане на решение от КН за съгласуване на проект на решение за одобряване на проект на изменена програма на Република България по ИУГВП 2021-2027 г.
Проектът на изменена програма бяха изпратени за одобряване на основание чл. 12, ал. т. 14 от Постановление № 302 от 29 септември 2022 г. Изменението се налага с оглед включването на средствата определени за програмата на Република България по ИУГВП от финансовите постъпления на Лихтенщайн, Исландия, Норвегия и Швейцария. Средствата за изпълнение на дейности са в размер на 9 226 014 евро с включено национално съфинансиране.
В рамките на 5-дневния срок за изразяване на становища не са получени коментари и предложения.
Във връзка с гореизложеното Комитетът за наблюдение на програмите по фонд „Вътрешна сигурност“ и Инструмента за финансова подкрепа за управлението на границите и визовата политика 2021-2027 г. реши:

1.  Одобрява изменената програма на Република България по ИУГВП 2021-2027 г., съгласно приложението.

ПРИЛОЖЕНИЯ: 	1. Решение на КН на програмите по ФВС и ИУГВП 2021-2027 г.; 
2. Проект на изменена програма на Р България по ИУГВП 2021-2027 г.



Изготвил: 

Съгласувал: 


Отп. в 1 екз.
Екз. № 1 – адресат

София, ул. „6-и септември“ № 29, тел. (02) 982 74 12, ел. поща: dmp@mvr.bg

експерт в отдел "Програми и проекти"

началник на отдел "Програми и проекти"


